section_heading: Povijest
paragraph_text: thumb|lijevo|200px| [[Rodoljub Čolaković, osnivač i prvi glavni i odgovorni urednik Oslobođenja]] thumb|lijevo|200px|Zapaljena zgrada Oslobođenja tijekom [[Rat u Bosni i Hercegovini|rata u Bosni i Hercegovini]] thumb|lijevo|200px|Sjedište Oslobođenja u Sarajevu Oslobođenje je osnovao Rodoljub Čolaković. Prvi broj je tiskan 30. kolovoza 1943. godine u mjestu Donja Trnova pokraj Ugljevika kao glasilo Narodnooslobodilačkog fronta za Bosnu i Hercegovinu. Drugi (rujanski) broj, tiskan je također u Donjoj Trnovi, bez oznake mjesta izdavanja i tiskanja zbog opasnosti od neprijateljskog napada. List je u toku NOB-a tiskan još u Tuzli (treći, listopadski broj), selu Busije kod Ribnika (četvrti, peti, šesti i sedmi broj), u Međeđem Brdu kod Sanice (od osmog do 12. broja) i u Jajcu (od 13. do 29. broja). Dana 12. travnja 1945. izlazi 30. broj Oslobođenja, posljednji u Drugom svjetskom ratu, koji je tiskan u Sarajevu, koje je od tada sjedište ove novine.